[pic] | KOMISIJA EVROPSKIH SKUPNOSTI |

Bruselj, 16.03.2005

SEK(2005) 383 končno

POROČILO KOMISIJE EVROPSKEMU PARLAMENTU IN SVETU

o odhodkih Jamstvenega oddelka EKUJS Sistem zgodnjega opozarjanja št. 11/2004 in št. 12/2004

VSEBINA

1. SPREMEMBA PRORAčUNA šT. 10/2004 3

2. ZAčASNA PORABA PRORAčUNSKIH SREDSTEV 3

3. PRIPOMBE K IZVAJANJU PRORAčUNA ZA LETO 2004 3

4. SKLEPI 6

1. SPREMEMBA PRORAčUNA šT. 10/2004

Ugodni razvoj na kmetijskih trgih v letih 2003/2004 je razlog za nezanemarljivo premajhno izkoriščenost začetnih odobrenih proračunskih sredstev Jamstvenega oddelka EKUJS za leto 2004. Glede na povečanje zahtevkov za odobritve plačil za strukturne sklade je Komisija predlagala znižanje odobrenih proračunskih sredstev Jamstvenega Oddelka EKUJS s Spremembo proračuna 10/2004, ki jo je sprejel Evropski parlament dne 2. decembra 2004. To znižanje je obsegalo samo sheme iz podpostavke 1a proračuna in je znašalo 1,7 milijarde EUR. Zato so bila skupna odobrena proračunska sredstva znižana s 46 781,4 milijona EUR na 45 081,4 milijona EUR. Stolpci a, b in c tabele v Prilogi prikazujejo proračunske člene, za katere so bila znižana začetna odobrena proračunska sredstva, znesek tega znižanja kot tudi razpoložljivi znesek odobrenih proračunskih sredstev po tem znižanju. Nadalje je bil znesek 0,5 milijona EUR prenesen iz člena 05 01 04 01 v Generalni direktorat za okolje, da bi se lahko izvedla študija o okoljskih kazalcih. Zato so razpoložljiva odobrena proračunska sredstva za leto 2004 znašala 45 080,9 milijona EUR.

2. ZAčASNA PORABA PRORAčUNSKIH SREDSTEV

Poraba odobrenih proračunskih sredstev iz postavke 1 proračuna za proračunsko leto 2004 je znašala 44 719,3 milijona EUR, t.j. 99,2% odobrenih proračunskih sredstev. Ta znesek je neto znesek po odštetju negativnih odhodkov, pridobljenih s finančnimi popravki pri potrditvi obračuna Jamstvenega oddelka EKUJS in z opustitvami in znižanji predplačil iz celotnega proračunskega leta 2004.

Tabela v Prilogi prikazuje podrobno izvrševanje proračuna Jamstvenega oddelka EKUJS za leto 2004 po členih. To izvrševanje kaže skupno premajhno izvrševanje v višini približno –361,5 milijona EUR, ki so razdeljeni sledeče:

- pri podpostavki 1a je znesek –246,3 milijona EUR in

- pri podpostavki1b je znesek –115,2 milijona EUR .

Decembra 2004 je Komisija organu za izvrševanje proračuna predložila predlog za prenos zneska 139,7 milijona EUR v člen 17 04 03, Veterinarski sklad za nujne primere, da bi pokrili prispevek Skupnosti k plačilom v glavnem za slinavko in parkljevko v Združenem kraljestvu, aviarno influenco na Nizozemskem itd. Ta znesek je bil odtegnjen iz proračunskih členov 05 02 05 (20,0 milijona EUR), 05 03 01 (80,0 milijona EUR), 17 01 04 (1,0 milijona EUR), 17 04 01 (36,6 milijona EUR) in 17 04 04 (2,1 milijona EUR).

3. PRIPOMBE K IZVAJANJU PRORAčUNA ZA LETO 2004

Na izvrševanje proračuna vplivajo predvsem naslednji dejavniki:

3.1. Monetarni dejavniki

Tečaj dolar/euro

Pri zgoraj navedenih odhodkih je upoštevano gibanje tečaja dolar/euro. Pri večjem delu izvoznih nadomestil za kmetijske proizvode, predvsem za žitarice in sladkor ter določenih notranjih pomočeh, kot so pomoč za bombaž, so odhodki odvisni od gibanja tečaja dolarja.

V skladu z Uredbo Sveta o proračunski disciplini (Uredba Sveta (ES) št. 2040/2000 z dne 26. septembra 2000) je bil pisni predlog spremembe o proračunu za kmetijstvo 2004 pripravljen na podlagi povprečnega tečaja dolarja julija, avgusta in septembra 2003, 1 EUR je znašal 1,12 $. V obdobju od 1. avgusta 2003 do 31. julija 2004 je po povprečnem tečaju dolarja 1 EUR znašal 1,20 $ in je bil tako približno 7 % nad stopnjo tečaja, uporabljenega pri pripravi proračuna za leto 2004.

3.2. Podpostavka 1a - Tržni dejavniki

Pri podpostavki 1a je prišlo do premajhnega izvrševanja odobrenih proračunskih sredstev v vseh poglavjih, razen v poglavjih 05 07 – Revizija in 17 04 – Varna hrana, zdravje in dobro počutje živali, zdravstveno varstvo rastlin, ki kažeta preveliko izkoriščenost zadevnih odobrenih proračunskih sredstev. Vendar pa je prišlo do premajhnega izvrševanja v naslednjih poglavjih:

- rastlinski proizvodi, kjer je premajhno izvrševanje znašalo –160,5 milijona EUR in je v glavnem zajemalo sladkor, sadje in zelenjavo ter vino,

- živalski proizvodi, kjer je premajhno izvrševanje znašalo –137,1 milijona EUR in je v glavnem zajemalo mleko in govedino.

K naslednjim sektorjem se dodajo sledeče opombe:

Člen 05 02 05: Sladkor | Premajhna poraba: –30 milijonov EUR (končna odobrena proračunska sredstva) Premajhna poraba: –295 milijonov EUR (začetna odobrena proračunska sredstva) |

(odhodek: 1 416 milijonov EUR) (končna odobrena proračunska sredstva: 1 446 milijonov EUR) (začetna odobrena proračunska sredstva: 1 711 milijonov EUR) |

To premajhno izvrševanje je v glavnem posledica manjših količin izvoženega sladkorja v primerjavi s količinami predvidenimi v proračunu, in posledično manjših plačil izvoznih nadomestil.

Člen 05 02 08: Sadje in zelenjava | Premajhna poraba: –40 milijonov EUR |

(odhodek: 1 577 milijonov EUR) končna odobrena proračunska sredstva: 1 617 milijonov EUR (začetna odobrena proračunska sredstva: 1 617 milijonov EUR) |

To premajhno izvrševanje je v glavnem posledica manjših plačil pomoči, ki so v glavnem posledica manjših količin sadja in zelenjave, umaknjenega s trga, kot tudi zvišanja cen banan in posledičnega znižanja v njihovi stopnji pomoči zaradi ugodnih tržnih pogojev v teh sektorjih.

Člen 05 02 09: Vino | Premajhna poraba: –30 milijonov EUR končna odobrena proračunska sredstva) Premajhna poraba: –123 milijonov EUR (začetna odobrena proračunska sredstva) |

(odhodek: 1 092 milijonov EUR) (končna odobrena proračunska sredstva: 1 122 milijonov EUR) (začetna odobrena proračunska sredstva: 1 215 milijonov EUR) |

Razlog za to manjše izvrševanje je bilo v glavnem dejstvo, da v letu 2003/2004 niso bile potrebne krizne destilacije, ki tako niso proizvedle plačil za to shemo, medtem ko so bile količine intervencijskega odkupa alkohola nižje, kot je bilo pričakovano pri pripravi proračuna za leto 2004 in so tako proizvedle manjše stroške amortizacije.

Člen 05 03 01: Mleko in mlečni proizvodi | Premajhna poraba: –101 milijon EUR (končna odobrena proračunska sredstva) Premajhna poraba: –694 milijonov EUR (začetna odobrena proračunska sredstva) |

(odhodek: 2 265 milijonov EUR) (končna odobrena proračunska sredstva: 2 366 milijonov EUR) (začetna odobrena proračunska sredstva: 2 959 milijonov EUR) |

To premajhno izvrševanje je posledica manjših plačil izvoznih nadomestil in drugih pomoči za mlečne proizvode, predvsem zaradi ugodnih pogojev in cen, tako na notranjem kot na zunanjem trgu mlečnih proizvodov, kar je povzročilo določanje nižjih stopenj izvoznega nadomestila in nekaterih notranjih pomoči za posneto mleko in maslo, kot je bilo pričakovano pri pripravi proračuna.

Člen 05 03 02: Govedina in teletina | Premajhna poraba: –40 milijonov EUR (končna odobrena proračunska sredstva) Premajhna poraba: –278 milijonov EUR (začetna odobrena proračunska sredstva) |

(odhodek: 7 776 milijonov EUR) (končna odobrena proračunska sredstva: 7 816 milijonov EUR) (začetna odobrena proračunska sredstva: 8 054 milijonov EUR) |

To premajhno izvrševanje je v glavnem posledica manjših plačil izvoznih nadomestil zaradi manjših količin izvožene govedine v primerjavi s količinami, ki so bile pričakovane pri pripravi proračuna za leto 2004. Nadalje je proračun za leto 2004 vključeval odobrena proračunska sredstva, ki so bila namenjena povračilu državam članicam za sofinanciranje dela njihovih odhodkov, ki so nastali zaradi posebne sheme nabave po odločitvi Evropskega sodišča v zadevi C-239/01. Ta proračunska sredstva niso bila uporabljena, ker je večina držav članic takoj prijavila zahtevane zneske in so povračilo prejele ob koncu prejšnjega proračunskega leta.

3.3. Podpostavka 1b

Člen 05 04 01: Razvoj podeželja za EU 15 | Premajhna poraba: –95 milijonov EUR |

(odhodki: 4 708 milijonov EUR) (odobrena proračunska sredstva: 4 803 milijonov EUR) |

To premajhno izvrševanje je posledica nezadostnega izvajanja nekaterih programov za razvoj podeželja s strani EU 15, kot so naložbe v kmetijsko gospodarstvo, gozdarstvo in spodbujanje prilagajanja in razvoja podeželskih območij.

Člen 05 04 04: Prehodni instrument za financiranje razvoja podeželja za nove države članice (EU 10) | Odobrene pravice za prevzem obveznosti: 1 733 milijonov EUR (znesek obveznosti : 1 733 milijonov EUR) Odobritve plačil: 645 milijonov EUR (plačani znesek: 629 milijonov EUR) |

Ta člen se nanaša na prehodni instrument za financiranje razvoja podeželja iz Jamstvenega oddelka EKUJS za nove države članice. Ta instrument, ki se sicer financira v sklopu Jamstvenega oddelka EUKUJS, se izvaja z diferenciranimi proračunskimi sredstvi. Ta pristop dovoljuje več časa med obveznostmi in izplačili teh obveznosti, ki vsa potekajo v EUR, kot bi bilo mogoče na podlagi pravil Jamstvenega oddelka. Obveznosti za leto 2004 so bile izvedene avtomatično na podlagi Odločbe Komisije o odobritvi prispevka programom za razvoj podeželja vsaki od zadevnih držav članic. Na tej podlagi so bile izvedene vse odobrene pravice za prevzem obveznosti, predvidene za ta instrument v proračunu za leto 2004. Plačila zneskov obveznosti je treba izvesti v 2 letih od datuma prevzema obveznosti. Po tem obdobju se zneski obveznosti, za katere ni zahtevkov za plačilo, avtomatično prekličejo. V proračunskem letu 2004 so plačila za ta instrument, v glavnem predplačila izplačana državam članicam, znašala približno 629 milijonov EUR.

4. SKLEPI

Poraba proračunskih sredstev za proračunsko leto 2004 (odhodki držav članic od 16. oktobra 2003 do 15. oktobra 2004) je znašala 44 719,3 milijona EUR, t.j. 99,2 % razpoložljivih odobrenih proračunskih sredstev. Skupna premajhna poraba odobrenih proračunskih sredstev je znašala približno –361,5 milijona EUR.

Pri podpostavki 1a znaša premajhna poraba –246,3 milijona EUR (0,6 % končnih odobrenih proračunskih sredstev) in se v glavnem nanaša na sektorje sladkorja, sadja in zelenjave, vina, mleka in govedine.

Pri podpostavki 1a znaša premajhna poraba za programe razvoja podeželja–115,2 milijona EUR (1,8 % končnih odobrenih proračunskih sredstev) in se v glavnem nanaša na sheme v zvezi z naložbami v kmetijsko gospodarstvo, gozdarstvo in spodbujanje in prilagajanje razvoja podeželskih območij.

PRILOGA

[pic]